Arisbé (dcéra Meropa)

Arisbé alebo Arisba alebo Arisbe (starogr. Ἀρίσβη – Arisbé, ) je v gréckej mytológii dcéra veštca Meropa.Apollodoros, Kronika, 3,12,5.

Sestrou Arisby bola Kleité, manželka kráľa Dolionov Kyzika. Práve v deň jej svadby sa stalo nešťastie – Argonauti,Apollodoros, Kronika, 1,9,18. ktorí v ten deň z ich ostrova odplávali, boli búrkou a vetrom zahnaní späť k jeho brehom. V nočnej tme si ich ostrovania pomýlili s pirátmi a dali sa s nimi do krvavej bitky, Argonauti mnohých z nich pobili a kráľa Kyzika zabil ich vodca Iasón svojím šípom. Keď za ranného svitu zistili, že bojovali so svojimi priateľmi, boli z toho všetci nešťastní a spoločne tri dni trúchlili za mŕtvymi. Kráľova novomanželka Kleité sa od žiaľu pomiatla a obesila sa.Apollónios Rodský, Argonautica, 1,1012–1079.

Arisbé sa neskôr stala prvou manželkou trójskeho kráľa Priama a porodila mu syna Aisaka. Ten mal veštecké vlohy po svojom dedovi, predpovedal, že sa ešte nenarodený Paris stane príčinou skazy Tróje,Lykofrón z Chalkidy, Alexandra, 219. jeho obavy a varovania však neboli vypočuté.

Kráľ Priamos sa potom oženil druhýkrát s Hekabou, ktorá mu porodila devätnástich synov (spolu a to aj od iných žien ich mal kráľ päťdesiat), najznámejší z nich sú Hektor a Paris.

 Referencie 

 Zdroje 



Kategória:Postavy gréckej mytológie